עבדאללה בו-חביב

עבדאללה בּוּ-חָבּיבּ (בערבית:عبد الله بوحبيب; נולד ב-21 בנובמבר 1941), הוא כלכלן, סופר ודיפלומט לבנוני המכהן כשר החוץ בממשלת לבנון, מאז ספטמבר 2021. בו-חביב שימש בעבר במספר תפקידים בבנק העולמי, היה שגריר לבנון בארצות הברית, בו-חביב ייסד וניהל את מרכז עיסאם פארס ללבנון (באנגלית: Issam Fares Center for Lebanon) לחשיבה על מפלגתית, לקידום והבנת סוגיות עולמיות, אזוריות ומקומיות, המשפיעות על לבנון. בו-חביב הוא נוצרי מרוני. בו חביב נולד בג'דיידה אל מאטן (אנ') (جديدة المتن), שמצפון לביירות. בשנת 1960 הוא סיים את לימודיו בבית הספר התיכון בברומנה (אנ') (برومانا) ולאחר מכן למד באוניברסיטה האמריקאית של ביירות, שם קיבל, בשנת 1967 תואר ראשון בכלכלה ובשנת 1970 את התואר השני בכלכלה. הוא עבר ללמוד באוניברסיטת ונדרבילט בנאשוויל, טנסי ובשנת 1975 הוא קיבל את הדוקטורט שלו בכלכלה. עבודת הדוקטורט שלו הייתה על "אספקת הנפט הגולמי לטווח ארוך בארצות הברית". תוך כדי לימודיו הוא לימד במחלקה לכלכלה של האוניברסיטה: כעוזר הוראה (1975-76), כעמית הוראה בכיר (1973-75). בשנת 1976, בו-חביב החל לעבוד בבנק העולמי, ככלכלן ולאחר מכן כפקיד הלוואות בכיר עד 1983. בין השנים 1983–1990 כיהן בו-חביב כשגריר לבנון בארצות הברית, ולאחר מכן הוא שב לעבוד בבנק העולמי. ב-1992 ושימש כיועץ בכיר לסגן נשיא אזור המזרח התיכון וצפון אפריקה - MENA עד לפרישתו בשנת 2001. בין השנים 2002–2003 הוא שימש כמרצה באוניברסיטת נוטרדאם, לבנון (NDU). בו-חביב ללבנון ושימש כיועץ בכיר של סגן ראש ממשלת לבנון, עיצאם פארס, עד אוגוסט 2005. בשנת 2007 בו-חביב הקים וניהל את מרכז עיסאם פארס ללבנון, המרכז אינו מזוהה פוליטית והוא צוות חשיבה אמריקאי בביירות, שמטרתו לקדם הבנה "מאוזנת ומציאותית של סוגיות אזוריות ופנימיות עולמיות מרכזיות המשפיעות על לבנון". המרכז קרוי על שם עיסאם פארס (ער') (בערבית: عصام فارس) איש עסקים, מדינאי ופילנתרופ לבנוני. לאורך שהותו בלבנון, בין השנים 2003–2015 הוא שימש כמרצה באוניברסיטת לה סאג'ס, לבנון (Université La Sagesse - Au Liban). בו-חביב כתב ששלושה ספרים: הערכים והאינטרס של אמריקה: חצי מאה של מדיניות חוץ של ארצות הברית במזרח התיכון, 2019 (America's Values and Interest/ A Half Century of US Foreign Policy in the Middle East, 2019). ספר בערבית: اللون الأصفر (תעתיק עברי: אל-דאו אל אצפר. מילולית: הצבע הצהוב), 1991, על מדיניות ארצות הברית כלפי לבנון, תיעוד של שבע שנותיו של בו חביב כשגריר לבנון בארצות הברית. עבודת הדוקטורט שלו יצאה לאור בשנת 1979 כספר: אספקת הנפט הגולמי לטווח ארוך בארצות הברית (The Long-Run Supply of Crude Oil in the United States, (Vanderbilt University, 1975) published by Arno Press, NY, 1979). במהלך שלושים השנים האחרונות בו-חביב פרסם מספר רב של מאמרים על לבנון בכתבי עת מדעיים, בעיתונות האזורית והבינלאומית. בו-חביב נשוי לג'וליה סיברוק קול (Julia Seabrook Cole) ויש להם שלושה ילדים. מדיה וקבצים בנושא עבדאללה בו-חביב בוויקישיתוף , Who’s in Lebanon’s new government?, L'Orient Today, 10 ספטמבר 2021 Abdallah Bou Habib | Wilson Center, www.wilsoncenter.org (באנגלית) كان سفيرًا للبنان في واشنطن.. عبدالله ابو حبيب وزيرًا للخارجية في الحكومة الجديدة [הוא היה שגריר לבנון בוושינגטון. עבדאללה בו-חביב יהיה שר החוץ בממשלה החדשה], באתר dostor, ‏10 ספטמבר 2021 Home Page, The Issam Fares Center for Lebanon Overview, The Issam Fares Center for Lebanon , Dr. Abdallah Bou habib, ahliahschool ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עבדאללה בו-חביב".